Foto's: Moordverdagte terug in SA, dán in hof | Maroela Media
Foto's: Moordverdagte terug in SA, dán in hof
Gerhard Jansen van Vuuren het Vrydagmiddag in Suid-Afrika aangekom.
Lede van Interpol het Van Vuuren vergesel op die vlug van Brasilië na die Internasionale Lughawe OR Tambo in Johannesburg. Hy is hierna in 'n vangwa gelaai en sal die naweek in aanhouding wees.
Brig. Vishnu Naidoo, polisiewoordvoerder, het bevestig dat Van Vuuren Maandag in die hooggeregshof in Johannesburg sal verskyn.
Jansen van Vuuren het na bewering in Desember 2011 Andrea Venter (25) buite haar woonkompleks in Johannesburg doodgesteek. Hy het toe glo op die moordtoneel probeer selfmoord pleeg, maar dit het misluk en hy is in hegtenis geneem.
Hy het in die landdroshof in Randburg op aanklag van moord verskyn. Jansen van Vuuren is later in die Johannesburgse hooggeregshof borgtog toegestaan nadat die polisie twee keer sy aansoek om borgtog in die landdroshof teengestaan het.
In Mei 2013, vier dae voordat sy moordverhoor sou begin het, het hy met vervalste reisdokumente uit die land gevlug.
Jansen van Vuuren is in Augustus 2013 deur Brasiliaanse owerhede in hegtenis geneem vir die vervalsing van dokumente. Hy is in 2015 vrygelaat nadat hy 'n vonnis vir die misdaad uitgedien het.
Hy is in Junie vanjaar weer opgespoor en in hegtenis geneem. Hy is sedertdien in 'n gevangenis in Rio de Janeiro aangehou.
Genl. Khehla John Sitole, nasionale polisiekommissaris, het die owerhede wat by die ondersoek betrokke was, geprys vir hul harde werk en deursettingsvermoë om die voortvlugtende ná al die jare vas te trek.
"Dit is 'n oorwinning vir die polisie. Ons fokus is daarop gerig dat die oorledene se vriende en familie nou vrede kan kry en dat geregtigheid uiteindelik kan geskied."
Gerhardus Jansen van Vuuren In die nuus
Senekal-boer die naweek agter tralies
Man lewenslank tronk toe ná hy tweejarige vermoor
Ouerskapsvaardighede om kinders te ondersteun
'n Voorvereiste vir 'n epiese reistog?
Herhalende inkomstegeleentheid in gesondheidsorg
Sy vakansie word nou net verleng en nou moet ons daarvoor betaal. Daardie arme kind is dood en haar ouers moet vir altyd daarmee saamleef. Boonop word daardie wonde nou weer oopgekrap. Mag hy daar binne kry wat hom toekom. Sterkte aan haar ouers.
Wit savage! Mag jy kry wat jou toekom!
Ek onthou die saak soos gister. Mooiste meisie gewees. Aanvanklik was hy baie aangenaam en haar familie was baie beindruk met hom. Toe verander alles. Word besitlik en sy mag niemand sien nie. Nie eers gaan werk nie. Haar kollegas was vir hom 'n bedreiging. Haar ma intussen oorlede maar ek baie bly haar pa kan hierdie dag beleef om hom agter Suid Afrikaanse tralies te sien. Uiteindelik. Nou begin die hofsaak eers. Hy het gevlug toe hy uit was op borg. Op 'n stadium was daar geen hoop dat hy ooit sal boet vir sy dade nie. Baie jammer… Lees meer »
Mense wat emosioneel onstabiel is, is gevaarlik. Hoop hierdie storie dien as voorbeeld vir mense wat te doen het hiermee. Sien die rooi ligte voor dit te laat is.
Hierdie stomme meisie het die rooi ligte betyds gesien, en toe vermoor hy haar. Haar arme ma het haarself doodgetreur.